Hanau
Hanau (vok. Hanau) – miestas Vokietijoje, Reino-Maino srities rytuose, kur Kincigo upė įteka į Mainą. Hanau yra vienas iš 9 aukštutinių Heseno žemės centrų, turintis ypatingą statusą (Sonderstatusstadt). Maino-Kincigo apskrities miestas. Gyvena apie 88 000 gyv. (2008 m.). Šeštas pagal dydį Heseno miestas. Hanau 1813 m. lapkričio 11 d. mirė Dominykas Jeronimas Radvila – paskutinis Nesvyžiaus šakos Radvilų atstovas.